**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**Қ.Жұбанов атындағы Ақтөбе өңірлік мемлекеттік университеті**

**Ақпараттық хат**

 **«Қазақстанның жоғары білім беру жүйесін білім сапасымен қамтамасыз ету менеджменті » халықаралық форумын өткізу туралы**

**18-19 сәуір 2019 жыл**

**Ақтөбе қаласы**

Қ. Жұбанов атындағы Ақтөбе өңірлік мемлекеттік университеті 2019 жылғы 18-19 сәуірде «Қазақстанның жоғары білім беру жүйесін білім сапасымен қамтамасыз ету менеджменті» халықаралық форумын өткізетіні туралы хабарлайды *(Ақтөбе қаласы, Ә.Молдағұлова даңғ. 34, Жастар сарайы).*

**Форумның мақсаты** - Қазақстанның жоғары білім беру жүйесін білім сапасымен қамтамасыз ету менеджменті, шетелдік серіктес жоғары оқу орындарының тәжірибесін негіз ете отырып жоғары білім беру әлеуетін арттыру, тиімді серіктестік құру.

**Форум аясында** Қазақстанның жоғары білім жүйесіндегі білім сапасын тұрақты түрде дамытуға жағдай жасау жөнінде ұсыныстар жасалып, пікірталастар өткізіледі; білім беру сапасын дамытуға қатысты сарапшылық деңгейде баға берілетін пленарлық отырыстар, дөңгелек үстелдер, тақырыптық пікірталас алаңдарын өткізу жоспарлануда. Қазақстанда білім беру сапасын арттыру стратегиясын бірлесіп әзірлеуге қатыса отырып, әріптестік қарым-қатынастар орнату, білім сапасы менеджментінің озық тәжірибелерімен бөлісетін Ресей, Белорусь, Польша, Түркия, Болгария, Қытай және Корей елдерінің т.б. ғалымдары мен сарапшыларының қатысуымен кездесулер, семинарлар өткізу жоспарланып отыр.

**Форумға қатысушылар:** ҚР Білім және ғылым министрлігі өкілдері, облыстық әкімшілік, отандық және шетелдік серіктес жоғары оқу орындарының өкілдері, дипломатиялық ведомстволардың өкілдері, өнеркәсіптік кәсіпорындар мен өндірістік компания өкілдері, қазіргі заманғы әлеуметтік технологиялар бойынша сарапшылар, республикалық және өңірлік деңгейдегі қоғамдық қызметті дамыту жөніндегі жетекші орталықтардың өкілдері және т.б.

Сізді форумның жұмысына белсене қатысуға және форум аясында өткізілетін іс-шараларға серіктес болуға шақырамыз.

Баяндамалар 2019 жылдың 21 қаңтарынан бастап 1 сәуіріне дейін arsu.forum2019@mail.ru электрондық поштасында қабылданады.

Сараптамалық іріктеуден өткен баяндамалар *«Қазақстанның жоғары мектебі»* ақпараттық-талдамалық журналында, Аккредиттеу және рейтингінің тәуелсіз агенттігінің (NAAR) *«Education»* журналында және *«Қ.Жұбанов атындағы Ақтөбе өңірлік мемлекеттік университеті хабаршысы»* журналдарында мақалалар түрінде жарияланатын болады.

Сіздің пікіріңіз бен ұсыныстарыңызды күтеміз.

Құрметпен,

ұйымдастыру комитеті